Vyhodnotenie medzirezortného pripomienkového konania

Návrh na optimalizáciu procesu predkladania žiadostí o poskytnutie podpory Lokálnej stratégie komplexného prístupu v rámci Pilotnej výzvy v zmysle Národného strategického referenčného rámca na roky 2007-2013 

Spôsob pripomienkového konania | Urýchlenie a optmalizácia procesu predkladania žiadostí o poskytnutie podpory Lokálnej stratégie komplexného prístupu v rámci Pilotnej výzvy v zmysle Národného strategického referenčného rámca na roky 2007-2013
Počet vznesených pripomienok, z toho zásadných | 90  / 49
Počet vyhodnotených pripomienok | 85
Počet akceptovaných pripomienok, z toho zásadných | 62  / 40
Počet čiastočne akceptovaných pripomienok, z toho zásadných | 17  / 9
Počet neakceptovaných pripomienok, z toho zásadných | 6  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | 1 (0o,1z) | | |
2 . | Ministerstvo výstavby a regionálneho rozvoja Slovenskej republiky | 9 (1o,8z) | | |
3 . | Ministerstvo kultúry Slovenskej republiky | | | x |
4 . | Ministerstvo práce, sociálnych vecí a rodiny Slovenskej republiky | 8 (8o,0z) | | |
5 . | Ústredie práce, sociálnych vecí a rodiny | | | | x
6 . | Centrum pre medzinárodnoprávnu ochranu detí a mládeže | | | | x
7 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
8 . | Európske spotrebiteľské centrum | | | | x
9 . | Ministerstvo hospodárstva Slovenskej republiky | | | | x
10 . | Ministerstvo zdravotníctva Slovenskej republiky | | 25 (5o,20z) | |
11 . | Ministerstvo dopravy, pôšt a telekomunikácií Slovenskej republiky | | | x |
12 . | Ministerstvo vnútra Slovenskej republiky | | | x |
13 . | Ministerstvo financií Slovenskej republiky | 1 (1o,0z) | | |
14 . | Ministerstvo školstva Slovenskej republiky | | 29 (15o,14z) | |
15 . | Ministerstvo zahraničných vecí Slovenskej republiky | | | x |
16 . | Ministerstvo obrany Slovenskej republiky | 3 (3o,0z) | | |
17 . | Ministerstvo spravodlivosti Slovenskej republiky | 1 (1o,0z) | | |
18 . | Ministerstvo životného prostredia Slovenskej republiky | 13 (7o,6z) | | |
19 . | Úrad pre reguláciu sieťových odvetví | | | x |
| SPOLU | 36 (21o,15z) | 54 (20o,34z) | 5 | 5

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MP SR

k bodu C.1. návrhu uznesenia vlády SR 
z textu bodu C.1. návrhu uznesenia vlády SR vypustiť text "a Programu rozvoja vidieka SR 2007-2013". 

Zdôvodnenie: 
V rámci opatrení Základné služby pre vidiecke obyvateľstvo a Obnova a rozvoj obcí Programu rozvoja vidieka SR 2007-2013 (ďalej len "PRV") sú oprávnenými žiadateľmi obce nezaradené do pólov rastu s výnimkou dohodnutého počtu obcí zahŕňajúcich rómske osídlenia, ktoré budú riešené v rámci Regionálneho operačného programu. Podpora separovaných a segregovaných rómskych osídlení prostredníctvom ROP bola v tomto zmysle riešená i pri stanovení demarkačných línií medzi PRV a ROP a preto v PRV neboli osobitne prostredníctvom priority vyčlenené finančné prostriedky na riešenie danej problematiky.

Z

ČA

Na rozporovom konaní 2. 6. bolo pripomienkujúcemu subjektu vysvetlený zámer úlohy uloženej ministrovi pôdohospodárstva. Zástupca MP SR akcpetoval zdôvodnenie a ustúpil od zásadnej pripomienky. Nový text úlohy bol oboma stranami akceptovaný.

MVRR SR

Vlastný materiál 
Str. 5, časť „Navrhovaný postup“, ods. 1 
Žiadame upraviť tak, aby bolo z textu daného odseku zrejmé, čo bude predmetom úpravy vyhlásenej výzvy 
na podávanie žiadostí o podporu LSKxP. V prípade, že predmetom úpravy tejto výzvy je iba jej zmena na dvojkolový proces, MVRR SR považuje navrhovanú úpravu danej výzvy za nedostatočnú. 

MVRR SR vníma ako hlavný problém nastavenia danej výzvy jej nejasnosť a komplikovanosť a z toho vyplývajúcu administratívnu náročnosť prípravy LSKxP a riziko predkladania nekvalitných a neúplných LSKxP 
zo strany žiadateľov, čo negatívne vplýva na záujem potenciálnych žiadateľov o riešenie problematiky marginalizovaných rómskych komunít formou LSKxP. 

Ďalším významným problémom je neexistencia atlasu „marginalizovaných“ rómskych komunít, resp. podkladu pre jednoznačné určenie obcí s koncentráciou marginalizovaných rómskych komunít. V súčasnosti je podkladom pre určenie obcí s koncentráciou marginalizovaných rómskych komunít tzv. rozšírený atlas rómskych osídlení, pričom už z jeho názvu vyplýva, že priamo nevymedzuje marginalizované rómske komunity, ale všetky rómske komunity, čo spôsobuje problémy pri definovaní oprávnených prijímateľov podpory, keďže horizontálnou prioritou NSRR sú marginalizované rómske komunity a nie všetky rómske komunity.

O

ČA

Do textu materiálu boli vložené základné okruhy problémov aj s príkladmi. Jednotlivé body výzvy budú upravované pracovnou skupinou MRK. Na rozporovom konaní dňa 1. 6. bolo dohodnuté, ÚSVRK vypracuje kritéria výberu obcí o. i. zohľadňujúce aj podiel obyvateľov MRK na celkovom počte obyvateľov žiadateľa.

MVRR SR

Návrh uznesenia vlády SR 
Bod C. 5 
Text bodu C.5 žiadame upraviť nasledovne: 
„upraviť aktuálne vyhlásenú pilotnú „Výzvu na predkladanie žiadostí o poskytnutie podpory Lokálnej stratégie komplexného prístupu“ v zmysle predkladaného materiálu“ (alebo „v zmysle navrhnutých zmien v časti „Navrhované zmeny“ predkladaného materiálu“). 

Zdôvodnenie: 
Táto pripomienka súvisí aj s požiadavkou na konkrétnejšie zadefinovanie navrhovanej úpravy predkladaného materiálu, ktorá v samotnom materiáli absentuje. Z uvedeného dôvodu MVRR SR nedokáže posúdiť prínos takejto úlohy z pohľadu zefektívnenia implementácie tzv. komplexného prístupu.

Z

ČA

Na rozporovom konaní 1. 6. bol rozpor odstránení. Do návrhu uznesenia bolo uvedené, že upravené znenie výzvy bude predložené pracovnej skupine pre MRK. Zároveň do textu materiálu boli doplnené identifikované rámcové okruhy problémov vrátane príkladov.

MVRR SR

Návrh uznesenia vlády SR 
Bod C. 4 
Bod C.4 žiadame vypustiť v plnom znení. 

Zdôvodnenie: 
Celkový počet administratívnych kapacít ÚSVRK bol v zmysle Analýzy administratívnych kapacít pre programové obdobie 2007 – 2013 (ďalej len „analýza“), schválenej uznesením vlády SR č. 396/2007, navrhnutý na 35. V zmysle analýzy tento celkový počet zamestnancov zahŕňa 21 špecialistov určených na koordináciu HP MRK 
po administratívnej a metodickej stránke a 14 špecialistov určených na prípravu projektov v rámci LSKxP. V tejto súvislosti je potrebné zdôrazniť, že implementácia operačných programov a horizontálnych priorít NSRR sa v čase schválenia predmetného uznesenia vlády SR nachádzala v počiatočnom štádiu a preto počet administratívnych kapacít uvedený v analýzy predstavuje iba návrh. 

V zmysle pravidiel poskytovania pomoci zo ŠF a KF týkajúcich sa princípu proporcionality administratívnych kapacít, vyplývajúcich z nariadení ES ako aj Systému riadenia ŠF a KF na programové obdobie 2007 - 2013 (napr. kap. 4.2.1 ods. 25 v kontexte ods. 26 Systému riadenia), je potrebné v nadväznosti na vypracovanie audit trailov procesov implementácie HP MRK vykonať analýzu skutkového stavu administratívnych a organizačných štruktúr v súlade s princípom proporcionality a zadefinovať reálne potreby v tejto oblasti na úrovni pracovných pozícií organizačnej štruktúry ohľadne vytvorenia nových pracovných miest, s tým súvisiaceho materiálneho zabezpečenia a vzdelávania zamestnancov pre programové obdobie 2007-2013 za účelom efektívneho a správneho riadenia horizontálnej priority (t.j. vykonať kapacitné plánovanie ÚSVRK vo vzťahu k zabezpečeniu implementácie HP MRK). Koordinátor HP MRK (ÚSVRK) v zmysle uvedeného zabezpečí také kapacity, ktoré budú proporcionálne vo vzťahu k alokácii určenej na implementáciu LSKxP a požiadavkám na zabezpečenie efektívnej implementácie HP MRK. 

Vzhľadom k tomu, že v predkladanom návrhu absentuje analýza, resp. závery z analýzy reálnej potreby kapacít vypracovanej na základe schváleného audit trialu procesov koordinátora HP MRK a vzhľadom na rozsah činností vykonávaných koordinátorom HP MRK v zmysle Systému riadenia a Systému koordinácie implementácie HP MRK, Ministerstvo výstavby a regionálneho rozvoja SR nepovažuje požiadavky na navyšovanie kapacít prostredníctvom externých expertov za opodstatnenú. V súvislosti so zabezpečovaním informačných a komunikačných opatrení ÚSVRK zameraných na prípravu LSKxP, preto z uvedených dôvodov odporúčame zvážiť využitie existujúcich administratívnych kapacít, ktoré sú spolufinancované z prostriedkov Operačného programu technická pomoc a ktoré zahŕňajú aj 14 špecialistov určených na prípravu projektov v rámci LSKxP (ktorí by mali byť v zmysle bodu C.4 návrhu uznesenia vlády SR vybraní formou obchodnej verejnej súťaže).

Z

A

Navrhovaný bod uznesenia bol vypustený.

MVRR SR

Vlastný materiál 
Str. 6, časť „Navrhovaný postup“, ods. 3 
Žiadame vypustiť v plnom znení. 

Zdôvodnenie: 
Viď. zdôvodnenie k bodu C. 4 návrhu uznesenia vlády SR.

Z

A

Odsek bol vypustený.

MVRR SR

Vlastný materiál 
Str. 12, časť „Návrh záverov a odporúčaní“, ods. 1 
Žiadame vypustiť v plnom znení. 

Zdôvodnenie: 
Viď. zdôvodnenie k bodu C. 4 návrhu uznesenia vlády SR.

Z

A

Text bol vypustený.

MVRR SR

Vlastný materiál 
Str. 5, časť „Navrhovaný postup“, ods. 4 
Bod C.4 žiadame vypustiť v plnom znení, resp. upraviť v zmysle zdôvodnenia pripomienky. 

Zdôvodnenie: 
Viď. zdôvodnenie k bodu C. 6 návrhu uznesenia vlády SR.

Z

A

Text vypustený.

MVRR SR

Vlastný materiál 
Str. 5, časť „Navrhovaný postup“, ods. 2 
Žiadame vypustiť v plnom znení. 

Zdôvodnenie: 
Viď. zdôvodnenie k bodu C. 4 návrhu uznesenia vlády SR.

Z

A

Text vypustený.

MVRR SR

Návrh uznesenia vlády SR 
Bod C. 7 
Bod C.7 žiadame vypustiť v plnom znení. 

Zdôvodnenie: 
Viď. zdôvodnenie k bodu C. 4 návrhu uznesenia vlády SR.

Z

A

Bod bol vypustený.

MVRR SR

Návrh uznesenia vlády SR 
Bod C. 6 
Bod C.6 žiadame vypustiť v plnom znení, resp. upraviť v zmysle zdôvodnenia pripomienky. 

Zdôvodnenie: 
V zmysle čl. 46 ods. 1 Nariadenia Rady (ES) č. 1083/2006 je účelom technickej pomoci financovanie činností operačných programov NSRR, vrátane horizontálnych priorít NSRR, týkajúcich sa príprav, riadenia, monitorovania, hodnotenia, informovania a kontroly spolu s činnosťami na posilnenie administratívnej kapacity na vykonávanie intervencie fondov. V zmysle pravidiel technickej pomoci nie je možné financovať aktivity súvisiace s konkrétnymi projektovými zámermi, t.j. nie je možné poskytovať „expertnú pomoc na poskytovanie konzultácií a poradenstva pri vypracúvaní konkrétnych LSKxP“. ÚSVRK, resp. aj akýkoľvek riadiaci orgán nesmie priamo spolupracovať na príprave LSKxP, resp. projektov a následne aj na ich schvaľovaní. 

Špecialisti ÚSVRK môžu teda v tejto súvislosti zabezpečovať iba informovanie verejnosti a zodpovedanie otázok žiadateľov v súvislosti s prípravou LSKxP a nie cielené poradenstvo.

Z

A

Celý bod bol vypustený a nahradený novým textom nasledovne: 
"Na základe prieskumu záujmu oslovených obcí, ktoré písomne prejavia záujem o vypracovanie lokálnej stratégie komplexného prístupu vykonať výber obcí, ktoré budú zahrnuté do štúdie pre lokálne stratégie komplexného prístupu".

MPSVR SR

vlastný materiál 
odporúčame odôvodniť požiadavku na jednotlivé rezorty, aby identifikovali ďalšie zdroje financovania pre MRK. SWOT analýza (str.10) totiž konštatuje ako ohrozenie možnosť nevyčerpania prostriedkov alokovaných na implementáciu komplexného prístupu v rámci HP MRK.

O

A

Text bol zapracovaný.

MPSVR SR

Príloha č. 5  
V prílohe opraviť v položke kraj Žilinský - kód položky 7.7 Žilina

O

A

Text upravený.

MPSVR SR

Doložka vplyvov 
v závere textu odporúčame odstrániť pojem nepriaznivý, resp. konkretizovať typ vplyvu na jednotlivé kategórie ( negatívny, pozitívny, neutrálny )

O

A

Text upravený.

MPSVR SR

Materiál 
V materiáli na str. 6 odporúčame vypustiť pojem "uzavretá" výzva v súlade s aktuálnou verziou Systému riadenia ŠF a KF pre programové obdobie 2007-2013. Okruh oprávnených žiadateľov odporúčame riešiť v samotnom texte výzvy.

O

A

Z textu materiálu vypustené "uzavretá".

MPSVR SR

Predkladacia správa 
V závere dokumentu odporúčame vypustiť text "....materiál nebol predložený na medzirezortné pripomienkové konanie" a v poslednej vete vypustiť slovo nepriaznivý

O

A

Text vypustený.

MPSVR SR

vlastný materiál, časť Implementácia bod 8  
oodporúčame zabezpečiť a sledovať rodové hľadisko v rámci žiadostí o poskytnutie NFP na podporu lokálnej stratégie komplexného prístupu - LSKxP

O

N

Povinnosť sledovať rodové hľadisko upravuje Systém koordinácie HP rovnosť príležitosti. Plnenie rodového hľadiska je sledované v jednotlivých individuálnych projektoch.

MZ SR

príloha 2 
navrhujeme prehodnotiť lehoty v bode 14.2 a 14.3

O

A

Lehoty sú upravené.

MZ SR

príloha 2 
odporúčame zosúladiť harmonogram činnosti 2.1 Rozosielanie formulára „Vyhlásenie o vyjadrení záujmu“ s textom vlastného materiálu a návrhom uznesenia, kde sa uvádza, že sa najprv upraví výzva na 2. kolový proces (termín do 30.6.2009) a až potom sa bude rozposielať formulár žiadateľom – v prílohe 2 sa uvádza termín rozposielania v prvej polovici júna 2009

O

A

Text upravený.

MZ SR

príloha 1 
odporúčame v Stručnom popise doplniť text vety nasledovne: „Predpokladaný dátum začiatku a dĺžka trvania implementácie všetkých projektov v rámci Lokálnej stratégie komplexného prístupu“

O

A

Text doplnený.

MZ SR

návrh uznesenia 
odporúčame upraviť znenie úlohy C.3 nasledovne: „zabezpečiť použitie finančných prostriedkov zo štrukturálnych fondov alokovaných v zmysle platných zmlúv na realizáciu komplexného prístupu v rámci horizontálnej priority marginalizované rómske komunity v nadväznosti na Národný referenčný rámec na roky 2007 – 2013 v nasledovných minimálnych indikatívnych alokáciách podľa relevantných operačných programov: ....“

O

ČA

Text bol upravený nasledovne: 
" Zabezpečiť použitie finančných prostriedkov zo štrukturálnych fondov alokovaných v zmysle uzavretých zmlúv o vzájomnej spolupráci a koordinácii pri napĺňaní horizontálnej priority MRK v nadväznosti na NSRR na roky 2007 - 2013 výhradne na tento účel v nasledovných indikatívnych alokáciách podľa relevatných operačných programov ..."

MZ SR

Doložka finančných, ekonomických, environmentálnych vplyvov a vplyvov na zamestnanosť  
odporúčame uviesť, že predkladaný materiál má finančný vplyv (aj keď je v súčasnosti nekvantifikovateľný)

O

N

Samotný materiál nemá finančný vplyv.

MZ SR

vlastný materiál 
Problémy identifikované v celom druhom odseku na str. 2 (vymedzenie oprávnených žiadateľov, neschválenie niektorej žiadosti o NFP, ...) nie sú v ďalších častiach materiálu riešené. Žiadame do materiálu doplniť spôsob riešenia, keď už sú problémy identifikované

Z

ČA

Dňa 2. 6. na rozporovom konaní bol rozpor odstránení. Identifikované problému na str. 2 budú riešené úpravou výzvy na predkladanie žiadostí LSKxP na úrovni Pracovnej skupiny MRK.

MZ SR

vlastný materiál 
v časti „Navrhovaný postup“ v bode 1. na str. 5 žiadame doplniť v súlade so schémou 1, že ÚSVRK zabezpečí vyhodnotenie prijatých formulárov v spolupráci s Medzirezortnou výberovou a hodnotiacou komisiou

Z

ČA

Dňa 2. 6. prebehlo rozporové konanie, na ktorom bol rozpor odstránení. Výhodnotenie prijatých formulárov a výber obcí je v kompetencii ÚSVRK. ÚSVRK je povinný príslušné RO a SO/RO informovať o výsledkoch a predložiť im zoznam vybraných lokalít.

MZ SR

príloha 2 
činnosť 2.2 – žiadame, aby kritériá výberu boli prerokované na partnerskej báze s relevantnými RO a partnermi

Z

A

Rozpor bol odstránený. Kritéria výberu budú zaslané dotknutým RO a SO/RO.

MZ SR

príloha 1 
žiadame podpis žiadateľa posunúť až za stručný popis obsahu LSKxP

Z

A

Podpis žiadateľa bol posunutý za stručný popis obsahu LSKxP.

MZ SR

príloha 1 
žiadame v Stručnom popise k očakávanému počtu projektov a určeniu relevantných OP doplniť aj požiadavku o identifikáciu žiadateľa, ktorý bude projekty predkladať a realizovať (v OPZ to vždy nemusí byť iba obec)

Z

A

V Stručnom popise k očakávanému počtu projektov bola doplnená požiadavka o identifikáciu žiadateľa - právne postavenie.

MZ SR

vlastný materiál 
v bode 3 na str. 12 žiadame preformulovať poslednú vetu nasledovne: „Je potrebné pri schvaľovacom procese dodržať platný Systém riadenia ŠF a KF“. Rovnakú úlohu žiadame doplniť aj pre ÚSVRK

Z

A

Do bodu 2, časti 4 je doplnený text:Je potrebné pri schvaľovacom procese dodržať platný Systém riadenia ŠF a KF.

MZ SR

vlastný materiál 
v časti „Návrh záverov a odporúčaní“ v bode 3. na str. 12 žiadame preformulovať a vysvetliť text druhej a tretej vety nakoľko je nezrozumiteľný

Z

A

Text bol preformulovaný v zmysle požiadavky. Obsah textu bol prerokovaný aj na rozporovom konaní.

MZ SR

vlastný materiál 
v časti „Návrh záverov a odporúčaní“ v bode 3. na str. 12 žiadame vypustiť prvú vetu. Je zbytočná, nakoľko uvedené riešia bilaterálne zmluvy

Z

A

Text bol odstránený.

MZ SR

vlastný materiál 
v schéme 1 na str. 9, pri bode 14 žiadame k obciam/združeniam obcí doplniť aj ich partnerov (v rámci OPZ projekt predkladá vlastník zdravotníckej infraštruktúry, čo vo väčšine prípadov nie je obec, ale iný subjekt)

Z

A

Text bol zmenený - na oprávnení žiadatelia. Text bol odsúhlasený na rozporovom konaní.

MZ SR

vlastný materiál 
v schéme 1 na str. 9 žiadame pri bode 12 zmeniť v súlade s textovou časťou vlastného materiálu zodpovednosť z ÚSVRK na MVHK

Z

A

Schéma bola upravená. Text bol odsúhlasený na rozporovom konaní.

MZ SR

vlastný materiál 
v schéme 1 na str. 9 žiadame bod 1 upraviť nasledovne: „Zverejnenie aktualizácie výzvy na podávanie žiadostí o podporu LSKxP

Z

A

Text bol upravený. Text bol odsúhlasený na rozporovom konaní.

MZ SR

vlastný materiál 
v bode 2 na str. 7 „návrh systémových nástrojov a opatrení, ktoré by mohli aktivovať jednotlivých aktérov pre intenzívnejšie angažovanie sa v riešení problémov RK“ žiadame určiť ako úlohu pre ÚSVRK nie pre RO

Z

A

Zodpovednosť zmenená na ÚSVRK.

MZ SR

vlastný materiál 
v časti „Navrhovaný postup“ v bode 1. na str. 7 žiadame v súlade s návrhom uznesenia upraviť text prvej vety nasledovne: „Jednotlivé relevantné ministerstvá zanalyzujú možnosti získania a následného vyčíslenia aj ďalších zdrojov v rámci svojej pôsobnosti nad finančný rámec určený na HP MRK, ktoré by mohli byť použiteľné na účel riešenia problémov rómskych komunít.“ Z poslednej vety zároveň žiadame vypustiť slová „územné určenie využitia daných prostriedkov“

Z

A

Text zapracovaný.

MZ SR

vlastný materiál 
v časti „Navrhovaný postup“ v bode 7. na str. 7 žiadame preformulovať celý text nasledovne: „RO/SORO zabezpečí riadenie a monitorovanie jednotlivých projektov implementovaných v rámci komplexného prístupu HP MRK na projektovej a programovej úrovni

Z

A

Text bol preformulovaný. Text bol odsúhlasený na rozporovom konaní.

MZ SR

vlastný materiál 
na str. 7 žiadame vypustiť body 5. a 6., nakoľko RO by nemal posudzovať súlad s LSKxP

Z

A

Text bol vypustený a nahradený novým textom podľa ktorého povinnou prílohou ŽoNFP je vyjadrenie ÚSVRK k ŽoNFP. Text bol odsúhlasený na rozporovom konaní.

MZ SR

vlastný materiál 
Na str. 7 (hore) - žiadame bod 4 vypustiť a v bode 3 doplniť, že RO poskytuje konzultácie v spolupráci s ÚSVRK. Podľa nášho názoru nie je vhodné, aby samostatne poskytovali informácie RO a USVRK pred podaním žiadosti o NFP, nakoľko môže dôjsť k poskytnutiu nerelevantnej informácie. Čo sa týka zabezpečenia súladu žiadosti o NFP s LSKxP, mal by byť zabezpečený vo fáze schvaľovania LSKxP. Taktiež žiadame vypustiť v slovnom spojení „uzavreté priebežné výzvy“ slovo „priebežné“

Z

A

Text bol upravený. Za poskytovanie informácií k zverejneným výzvam na predkladanie ŽoNFP zodpovedajú príslušné RO a SORO. Text bol odsúhlasený na rozporovom konaní.

MZ SR

vlastný materiál 
na strane 6 –žiadame vypustiť bod 2, uvedená aktivita nesúvisí s informovaním počas vyhlásených výziev na predkladanie už konkrétnych žiadostí o NFP na jednotlivé RO, resp. dať ho ako prvý bod, nakoľko informovanie o tvorbe LSKxP by malo byť 
z časového hľadiska skôr, ako informovanie o tvorbe už konkrétnych projektov

Z

A

Text bol presunutý do prvej casti Navrhovaného postupu.

MZ SR

vlastný materiál 
v časti „Navrhovaný postup“ v bode 1. na str. 6 žiadame vypustiť celú druhú vetu a nahradiť ju znením: „RO a SORO zabezpečí informovanie žiadateľov o vyhlásenej výzve pre jednotlivé operačné programy určené v rámci stratégie komplexného prístupu vo forme informačných seminárov za účelom dodržania požadovanej úrovne kvality individuálnych projektov a dodržania štandardov stanovených pre žiadosti o NFP v Systéme riadenia štrukturálnych fondov a Kohézneho fondu (ďalej SRŠFaKF)

Z

A

Text bol zapracovaný.

MZ SR

Návrh uznesenia 
žiadame doplniť do znenia úlohy C.5 v zmysle čoho má byť výzva upravená. Zároveň upozorňujeme, že zmena výzvy by mala byť schválená na úrovni niektorej z inštitúcií koordinácie HP MRK (pracovná skupina, monitorovacia skupina alebo hodnotiaca a výberová komisia)

Z

A

Text úlohy bol doplnený. Návrh výzvy bude predložený na pracovnú skupinu pre HP MRK.

MZ SR

návrh uznesenia 
žiadame vypustiť zo znenia úlohy C.2 z dôvodu duplicity text: „a vykonať ich zverejnenie výziev“ a špecifikovať presne v znení úlohy podľa akého časového harmonogramu má byť vyhlasovanie výziev zosúladené

Z

A

Text vypustený.

MF SR

k návrhu uznesenia vlády 
V uznesení vlády SR žiadam v úlohe C.1 odstrániť ministra financií. Uvedená požiadavka vyplýva zo skutočnosti, že Ministerstvo financií SR neplní pre programové obdobie 2007 – 2013 úlohy riadiaceho orgánu pre žiadny operačný program.

O

A

Text vypustený.

MŠ SR

k Vlastnému materiálu, Formálna pripomienka 
Navrhujeme v celom texte upraviť kód výzvy v súlade s aktuálnou Pilotnou výzvou na predkladanie Žiadostí o poskytnutie podpory Lokálnej stratégie komplexného prístupu na „LSKxP-ÚSVRK-2008/01“.

O

A

Text upravený.

MŠ SR

k Vlastnému materiálu, Formálna pripomienka, číslovanie príloh s textom  
Navrhujeme zosúladiť číslovanie príloh s textom v celom dokumente (napr. str. 2, druhý odsek „prikladáme ako prílohu 6“ - príloha č.6 sa v zozname príloh na konci dokumentu nenachádza; str. 12, bod 3. – viď príloha 5 upraviť na „viď príloha 4“

O

A

Text bol upravený.

MŠ SR

k Vlastnému materiálu, Formálna pripomienka 
Navrhujeme zjednotiť písanie skratky ÚSVRK a ÚSV RK v súlade s priloženým Zoznamom použitých skratiek.

O

A

Text bol upravený

MŠ SR

k Návrhu uznesenia vlády SR, bod C.2  
Navrhujeme vypustiť nadbytočné slovo „...ich zverejnenie výziev podľa...“.

O

A

Text vypustený.

MŠ SR

k Návrhu uznesenia vlády SR  
Žiadame vypustiť bod A. súhlasí a A.1. - nahradiť bodom B. schvaľuje a B.1. s uvedeným názvom materiálu následne bod C. bude bodom B. ukladá ....

O

A

Text vypustený.

MŠ SR

k Vlastnému materiálu, Formálna pripomienka, str. 13, zoznam použitých skratiek 
Navrhujeme doplniť zoznam použitých skratiek o ďalšie skratky používané v predmetnom dokumente: CKO - Centrálny koordinačný orgán, ES - Európske spoločenstvo, MRK - Marginalizované rómske komunity.

O

A

Text doplnený.

MŠ SR

k Prílohe č. 1: Vyhlásenie o vyjadrení záujmu, str. 2 
Prosíme opraviť preklep „..dátum začiatku a ...“, do poznámky pod čiarou navrhujeme spresniť, že sa jedná o začiatok implementácie celej stratégie počínajúc od prvého projektu po ukončenie posledného projektu.

O

A

Text upravený.

MŠ SR

k Vlastnému materiálu, Obsahová pripomienka 
Prosíme očíslovať kapitoly.

O

A

Číslovanie kapitol doplnené.

MŠ SR

k Vlastnému materiálu, Obsahová pripomienka, str. 9, schéma 1 
Navrhujeme doplniť za bod 14 pre úplnosť nový bod „predkladanie a schvaľovanie ŽoNFP na RO/SORO.

O

ČA

Úloha predkladania ŽoNFP je zakomponovaná do bodu 14. Proces schvaľovania ŽoNFP je zapracovaný v bode 15.

MŠ SR

k Vlastnému materiálu, Formálna pripomienka, str. 6, bod 5 
Navrhujeme upraviť text „V druhom kole oprávnení žiadatelia predložia vypracované LSKxP na schválenie na ÚSVRK, ktorý je zodpovedný v spolupráci s Medzirezortnou výberovou a hodnotiacou komisiou LSKxP zabezpečiť schvaľovací proces v súlade s pravidlami koordinácie implementácie HP MRK.“ (nie každá predložená LSKxP musí byť aj schválená).

O

ČA

Text bol čiastočne upravený. Slovo "ich schválenie" bolo upravené na "hodnotiaci a schvaľovací proces".

MŠ SR

k Vlastnému materiálu, Obsahová pripomienka, str. 10-SWOT analýza navrhnutého riešenia 
Navrhujeme doplniť SWOT analýzu v časti Ohrozenia o: 
- nedostatok kompetentných odborníkov schopných vypracovať LSKxP na požadovanej úrovni podľa časového harmonogramu, 
- nezabezpečenie dostatočného počtu expertov pri zachovaní ich kvality.

O

ČA

Do textu bola zapracovaná prvá časť pripomienky - "nedostatok kompetentných odborníkov ..." Druhá časť zapracovaná nebola z dôvodu obsahového prekrývania sa textu.

MŠ SR

k Prílohe č. 3: Rámcové kritériá pre externých expertov 
Prosíme odstrániť preklep „finančná analýza“.

O

ČA

Celá príloha č. 3 je vypustená.

MŠ SR

k Prílohe č. 1: Vyhlásenie o vyjadrení záujmu, str. 2 
Navrhujeme v poslednom rámiku obmedziť rozsah textu max. počtom znakov za každý projekt.

O

N

Je potrebné získať, čo najpresnejšiu identifikáciu doterajších realizovaných projektov žiadateľov, predovšetkým z dôvodu zamedzenia prípadného duplicitného financovania projektov zo zdrojov EU, ŠR alebo iných verejných zdrojov.

MŠ SR

k Vlastnému materiálu, Obsahová pripomienka, str. 6, bod 1 
Z pohľadu RO pre OPV nie je potrebné vyhlasovať uzavreté výzvy s geografickým obmedzením, postačuje pre naplnenie LSKxP ak OPV vyhlási otvorenú/priebežnú výzvu.

Z

ČA

Na rozporovom konaní 2. 6. 2009 bolo vysvetlené, že ide o zabezpečenie obmedzenia na skupinu oprávnených žiadateľov o NFP, ktorí predkladajú svoje ŽoNFP v rámci schválených SKxP. Z textu bolo vypustené spojenie "uzavreté". Text bol odsúhlasený na rozporovom konaní.

MŠ SR

k Vlastnému materiálu, Obsahová pripomienka, str. 7, bod 1 
Zabezpečiť uvedené sa v súčasnej hospodárskej kríze zdá veľmi problematické.

Z

ČA

Dňa 2. 6. 2009 na rozporovom konaní pripomienkujúci subjekt akceptoval zdôvodnenie predkladateľa o potrebne hľadania aj ďalších zdrojov potrebných na riešenie otázok MRK. Zo strany pripomienkujúceho subjektu bola pripomienka akceptovaná. Rozpor bol odstránení.

MŠ SR

k Vlastnému materiálu, Obsahová pripomienka, str. 9, schéma 1 
Žiadame vymeniť poradie krokov uvedených v bode 11 a 12, odborné hodnotenie predchádza zasadnutiu MHVK.

Z

A

Text bol upravený. Text bol odsúhlasený na rozporovom konaní.

MŠ SR

k Vlastnému materiálu, Obsahová pripomienka, str. 9, schéma 1, bod 5 
Žiadame vypustiť zapojenie MVHK, ktorej úlohou je v súlade s jej štatútom zabezpečiť až výber predložených žiadostí na základe výberových kritérií a predloženého vypracovaného odborného hodnotenia.

Z

A

Text bol vypustený.

MŠ SR

k Vlastnému materiálu, Obsahová pripomienka, str. 7, bod 7  
Uvedený bod žiadame vypustiť alebo preformulovať text, z navrhovaného znenia vyplýva, že ÚSVRK je zodpovedný za riadenie a monitorovanie jednotlivých projektov, za čo je zodpovedné RO/SORO a ÚSVRK spolupracuje s RO/SORO na monitorovaní, resp. robí vlastné špeciálne monitorovanie plnenia LSKxP, okrem iného si text čiastočne odporuje používajúc „riadenie a monitorovanie jednotlivých projektov“ (projektová úroveň) a „na programovej úrovni“.

Z

A

Text bol upravený. V bode 4 bol doplnený nasledovne: 
"Príslušné RO a SORO zodpovedá za riadenie a monitorovanie jednotlivých projektov implementovaných v rámci komplexného prístupu HP MRK na projektovej a programovej úrovni. " Text bol odsúhlasený na rozporovom konaní.

MŠ SR

k Vlastnému materiálu, Obsahová pripomienka, str. 7, bod 5 
RO/SORO nesúhlasí s preskúmavaním súladu predloženej ŽoNFP so schválenou LSKxP, keďže na toto slúži schvaľovací proces predložených lokálnych stratégií na ÚSVRK, v rámci ktorého sa posúdi či sú projektové zámery v súlade s celou LSKxP, čo pri konečnom schválení lokálnej stratégie bude znamenať, že žiadateľ o LSKxP dostane od ÚSVRK potvrdenie o súlade, ktoré bude priložené k ŽoNFP pripravovanej v úzkej súčinnosti s ÚSVRK a predloženej na RO/SORO; okrem iného by posudzovanie súladu ŽoNFP v spolupráci s ÚSVRK znamenalo ďalšie zbytočné predĺženie schvaľovania jednotlivých ŽoNFP a predmetné tiež nie je uvedené v zmluve o vzájomnej spolupráci a koordinácií pri napĺňaní horizontálnej priority marginalizované rómske komunity, uzatvorenej medzi MŠ SR, Agentúrou MŠ SR pre ŠF EÚ a Úradom vlády Slovenskej republiky.

Z

A

Na rozporovom konaní dňa 2. 6. bolo dohodnuté, že súčasťou každej ŽoNFP bude povinná príloha - vyjadrenie ÚSVRK k ŽoNFP. Obsah prílohy vypracuje ÚSVRK.

MŠ SR

k Vlastnému materiálu, Obsahová pripomienka, str. 7, bod 3 
Použitý termín „uzavreté priebežné výzvy“ nie je správny, navrhujeme v celom dokumente prehodnotiť používanie tohto termínu a nahradiť ho slovným spojením „priebežné výzvy“.

Z

A

Text bol upravený. Spojenie "uzavreté priebežné" bol vypustený.

MŠ SR

k Vlastnému materiálu, Obsahová pripomienka, str. 6, pozn. pod čiarou č. 1 
Navrhujeme prehodnotiť dennú sadzbu experta, ktorá sa javí ako neadekvátne vysoká.

Z

A

Celý text týkajúci sa expertov bol z materiálu vypustený.

MŠ SR

k Vlastnému materiálu, Obsahová pripomienka, str. 1, Stav implementácie Horizontálnej priority MRK, prvý odsek. 
Nie je uvedený aktuálny stav t.j. analýza vyhlásenej výzvy a problémy. Odporúčame doplniť, pretože v predkladacej správe sa konštatuje „Pilotná výzva na podávanie žiadostí o podporu lokálnych stratégií komplexného prístupu Úradom splnomocnenca vlády SR pre rómske komunity vyhlásená dňa 4. decembra 2008 do súčasného obdobia nepriniesla želateľný výsledok v predpokladanom počte podaných žiadostí o podporu“.

Z

A

Do materiálu boli doplnené ďalšie základné problémové okruhy vyhlásenej výzvy. Dňa 2. 6. 2009 na rozporovom konaní bol text bol odsúhlasený.

MŠ SR

k Vlastnému materiálu, Obsahová pripomienka, str. 7, bod 6 
Navrhujeme prehodnotiť bod 6, ktorý nie je v súlade so Zmluvou o vzájomnej spolupráci, viď pripomienka č. 6.

Z

A

Text bol vypustený. Do materiálu bol navrhnutý nový text podľa ktorého povinnou prílohou ŽoNFP predkladaných v rámci výziev na predkladanie ŽoNFP pre projekty SKxP je vyjadrenie ÚSVRK k ŽoNFP. Text bol odsúhlasený na rozporovom konaní.

MŠ SR

k Návrhu uznesenia vlády SR, bod C.3 
 
Žiadame vypustiť „minimálnych“, vzhľadom na skutočnosť, že sú zmluvy už uzavreté.

Z

A

Text vypustený.

MŠ SR

k Prílohe č. 2: Rámcový harmonogram postupu realizácie LSKxP, bod 14.3 Vyhlasovanie výziev RO 
Žiadame zmeniť termín z 31.10.2010 na „do vyčerpania alokácie na priebežnú výzvu“.

Z

A

Termín bol zmenený.

MŠ SR

k Prílohe č. 2: Rámcový harmonogram postupu realizácie LSKxP, bod 14.6 Príjem, hodnotenie ŽoNFP 
Žiadame zmeniť termín z 31.12.2011 na „do ukončenia príjmu a schvaľovania ŽoNFP“.

Z

A

Termín bol upravený.

MŠ SR

k Prílohe č. 2: Rámcový harmonogram postupu realizácie LSKxP, bod 2.2 Určenie kritérií výberu obcí 
Predmetná aktivita je naplánovaná na 2. polovicu mesiaca máj 2009 napriek tomu, že k dátumu 25. máju 2009 nie je ukončené pripomienkové konanie k materiálu „Návrh na optimalizáciu procesu predkladania žiadosti o poskytnutie podpory Lokálnej stratégie komplexného prístupu v rámci Pilotnej výzvy v zmysle Národného strategického referenčného rámca na roky 2007-2013“., Navrhujeme posunúť aktivitu 2.2 Určenie kritérií výberu obcí na mesiac jún 2009.

Z

A

Termíny boli zmenené.

MO SR

k vlastnému materiálu 
V materiáli žiadam o dôsledné dodržiavanie zavedených skratiek v celom jeho rozsahu.

O

A

MO SR

k vlastnému materiálu 
Predložený materiál nie je jednotný čo do používania pojmov „Európske Spoločenstvá“ a „Európska Únia“. Navrhujem zjednotiť používanie uvedených pojmov v celom jeho rozsahu vrátane príloh.

O

A

Bola použitá skratka EÚ.

MO SR

k vlastnému materiálu 
Žiadame o definovanie pojmu „jednotlivé relevantné ministerstvá“ a „jednotlivé ministerstvá“ na str. 7 v bodoch 1, 2 a 3.

O

N

Odvolávka na relevantné ministersvá je uvedená v čati "Návrh záverov a odporúčaní ..".

MS SR

K časti Návrh záverov a odporúčaní 
V časti „Návrh záverov a odporúčaní“ odporúčame v poznámke pod čiarou k bodu 4 neuvádzať Ministerstvo spravodlivosti Slovenskej republiky, keďže predmetná problematika sa ho vecne netýka.

O

A

Text bol vypustený.

MŽP SR

str. 2, ods. 2  
Odporúčame upraviť odkaz na číslo prílohy, pretože príloha č. 6 k predmetnému dokumentu neexistuje.

O

A

Text bol upravený.

MŽP SR

celý text materiálu 
Odporúčame v celom dokumente upraviť pojem „uzavretá priebežná výzva“ tak, aby v súlade s ustanoveniami platnej verzie Systému riadenia štrukturálnych fondov a Kohézneho fondu pre programové obdobie 2007-2013 bolo jasne identifikovateľné o aký typ výzvy na predkladanie žiadostí o NFP ide (napr. priebežná výzva pre uzavretý okruh žiadateľov).

O

A

Z textu bolo vypustené spojenie "uzavretá priebežná".

MŽP SR

str. 11  
SWOT analýza navrhnutého riešenia – časť Príležitosti – ods. 4 – žiadame doplniť do Návrhu záverov a odporúčaní (str. 12) podrobnejšie informácie o posilnení aktívnej účasti sociálnych partnerov, samospráv a lokálnych partnerstiev sociálnej inklúzie na tvorbe a realizácii LSKxP, keďže materiál sa uvedenou témou nezaoberá.

O

ČA

V rámci SWOT analýzy sú doplnené príklady možnosti aktívnej účasti partnerov na príprave LSKxP. V Návrhu záverov a odporúčaní je uvedené odporúčanie zapojiť intenzívnejšie účasť partnerov do procesu prípravy LSKxP. Bližšia identifikácia spôsobu ich zapojenia presahuje rámec tohto materiálu a táto požiadavka bude konkretizovaná v pripravovanej štúdii.

MŽP SR

str. 10  
SWOT analýza navrhnutého riešenia – časť Slabé stránky – ods. 4 – žiadame o presnú definíciu neujasnených kompetencií pre riadenie a monitorovanie procesu implementácie komplexného prístupu medzi jednotlivými aktérmi zapojenými do procesu implementácie HP MRK.

O

ČA

Úlohou SWOT analýzy je stručne identifikovať jednotlivé stránky predmetu analýzy. Pri analýze bol o. i. identifikovaný problém kompetencií pri monitorovaní, za ktoré je zodpovedné RO, SORO a úlohe monitorovania, ktoré vykonáva Monitorovacia skupina KxP. Na základe uvedeného bude potrebné aktualizovať štatút Monitorovacej skupiny komplexného prístupu.

MŽP SR

str. 10  
SWOT analýza navrhnutého riešenia – časť Príležitosti – ods. 2 – žiadame doplniť do Návrhu záverov a odporúčaní (str. 12) podrobnejšie informácie o vypracovaní návrhu možností pre uplatnenie motivačných systémových nástrojov a opatrení relevantnými ministerstvami, keďže materiál sa procesnou a kompetenčnou stránkou vypracúvania takýchto návrhov nezaoberá.

O

N

Bližšia identifikácia návrhu možností pre uplatnenie motivačných systémových nástrojov bude naznačená v pripravovanej štúdii a následne po zanalyzovaní možností získania ďalších zdrojov v rámci pôsobnosti jednotlivých zainteresovaných ministerstiev.

MŽP SR

Prílohe č. 5 – Zoznam oprávnených žiadateľov o poskytnutie podpory lokálnej stratégie komplexného prístupu 
Odporúčame doplniť v texte materiálu, resp. priamo v prílohe informáciu o vykonaných zmenách v zozname oprávnených žiadateľov v porovnaní so zoznamom publikovaným v rámci Pilotnej výzvy na predkladanie Žiadostí o poskytnutie podpory Lokálnej stratégie komplexného prístupu.

O

N

Zoznam uvedený v prílohe obsahuje ten istý počet oprávnených žiadateľov ako je v Pilotnej výzve. V prílohe materiálu je vypracovaný na úroveň okresov.

MŽP SR

str. 3, návrh na rozšírenie intervencie pomoci ako aj str. 7, ods. 1  
Dovoľujeme si upozorniť, že v súlade s informáciami uvedenými v predkladanom dokumente (str. 1) a v nadväznosti na súčasný stav predkladania lokálnych stratégií komplexného prístupu (LSKxP) v rámci vyhlásenej pilotnej výzvy môže dôjsť k ohrozeniu možnosti vyčerpania alokovanej výšky finančných prostriedkov pre horizontálnu prioritu Marginalizované rómske komunity (HP MRK), preto Ministerstvo životného prostredia SR ako riadiaci orgán (RO) pre Operačný program Životné prostredie (OP ŽP) nevidí dôvod rozširovania intervencie pomoci.

Z

ČA

Na rozporovom konaní dňa 2. 6. 2009 bol rozpor odstránení. Pripomienkujúci subjekt akceptoval zdôvodnenie,že ide o iné zdroje ako sú zdroje zo štrukturálnych fondov. Pripomienkujúci subjekt upustil od zásadnej pripomienky.

MŽP SR

str. 5 – Navrhovaný postup – ods. 1.  
Žiadame upraviť poslednú vetu odseku v tom zmysle, aby aj Medzirezortná hodnotiaca a výberová komisia pre komplexný prístup mala možnosť podieľať sa v rámci svojej činnosti na určovaní prioritných regionálnych oblastí podpory po vyhodnotení prijatých formulárov „Vyhlásenia o vyjadrení záujmu o LSKxP“.

Z

ČA

Dňa 2. 6. 2009 na rozporovom konaní bolo dohodnuté, že za výber lokalít zodpovedá ÚSVRK, ktorý je povinný informovať všetky zainteresované RO a SORO o výbere lokalít. Rozpor bol odstránení. Pripomienkujúci subjekt upustil od zásadnej pripomienky.

MŽP SR

str. 6, ods. 3  
Dovoľujeme si upozorniť na skutočnosť, že navrhovaný postup môže viesť k ďalšiemu odloženiu predkladania lokálnych stratégií komplexného prístupu, a tým zároveň prispieť k ohrozeniu vyčerpania alokovanej výšky finančných prostriedkov pre HP MRK.

Z

ČA

Na rozporovom konaní dňa 2. 6. bolo objasnené, že vzhľadom na kritický stav v prijímaní a kvalite predkladaných žiadostí SKxP bude využitý nový postup na uistenie o zapojení vybraných lokalít do implementácie. Zo strany pripomienkujúceho bola pripomienka akceptovaná. Rozpor bol odstránení.

MŽP SR

str. 12, ods. 3 
Dovoľujeme si upozorniť na skutočnosť, že aj v nadväznosti na predchádzajúci odsek ako aj v nadväznosti na komplikovanosť environmentálnej infraštruktúry spadajúcej pod relevantné operačné ciele OP ŽP v rámci komplexného prístupu k MRK nie je možné skrátiť dĺžku schvaľovacieho procesu žiadostí o NFP.

Z

A

Text v znení: "Je potrebné zvážiť skrátenie dĺžky schvaľovania žiadostí o nenávratný finančný príspevok na minimálny čas z dôvodu časového sklzu implemetnácie komplexného prístup." bol vypustený.

MŽP SR

str. 7, ods. 6  
Dovoľujeme si upozorniť na skutočnosť, že uvedené povinné písomné vyjadrenia zo strany ÚSVRK k predkladaným žiadostiam o NFP nie sú v súlade s ustanoveniami platnej verzie Systému riadenia štrukturálnych fondov a Kohézneho fondu pre programové obdobie 2007-2013 (kapitola 2.5.1 Subjekty zapojené do implementácie ŠF a KF na strategickej úrovni, časť Koordinátori horizontálnych priorít) a z uvedeného dôvodu nemá RO pre OP ŽP zadefinovanú účasť ÚSVRK v procese kontroly formálnej správnosti žiadosti o NFP. Rovnako je potrebné upozorniť na skutočnosť, že z uvedeného nie je jasné, akú váhu má mať odporúčanie/neodporúčanie ÚSVRK na schválenie. Uvedené je potrebné systémovo zadefinovať.

Z

A

Text bol na rozporovom konaní odstránení a bolo doplnení, že súčasťou každej ŽoNFP bude povinná príloha - vyjadrenie ÚSVRK k ŽoNFP.

MŽP SR

str. 7, ods. 3  
Dovoľujeme si upozorniť na skutočnosť, že konzultácie k pripravovaným projektom pred podaním žiadosti o nenávratný finančný príspevok (NFP) zo strany RO nie sú v súlade s princípmi rovnakého prístupu k žiadateľom zo strany RO, keďže ostatní žiadatelia v rámci OP ŽP takúto možnosť nemajú.

Z

A

Celý text bol upravený. Na rozporovom konaní 2. 6. 2009 bolo dohodnuté nové znenie. Za poskytovanie informácii v súvislosti so zverejnenými výzvami na predkladanie ŽoNFP zodpovedajú príslušné RO, SORO. príslušné RO, SORO bude poskytovať informácie a nie konzultácie ku konkrétnym žiadostiam.